Publication: Magyar Közlöny
Issue: MK-2004-184 (Year: 2004, Number: 184)
Era: 2004-2010
Section: lakáscélú állami támogatásokról szóló 12/2001. (I. 31.) Korm. rendelet 13. §-a alapján meghatározott.
Paragraph Index: 742

12. Egyéb kötelezettségek Az egyéb kötelezettségek közé tartoznak a mérleg mindazon a kötelezettségei, amelyek a többi kötelezettség csoportba nem kerültek besorolásra. Így különösen ide tartoznak a felügyeleti mérlegbõl az egyéb kötelezettségek a hitelnek minõsített tartozások kivételével; a hitelintézetekkel, ügyfelekkel, elszámolóházzal, kapcsolt vállalkozásokkal, stb. szembeni tartozások a hitelek közé soroltak kivételével; a céltartalékok; a passzív idõbeli elhatárolások; továbbá a hátrasorolt kötelezettségek az alárendelt kölcsöntõke kivételével. Amennyiben a felügyeleti mérlegben az egyéb kötelezettségek, vagy az idõbeli elhatárolások között derivatív ügyletekbõl adódó kötelezettség kerül elszámolásra, azt a statisztikai mérlegben nem itt, hanem az értékpapírok között, derivatívaként kell kimutatni. Az egyéb kötelezettségek között külön kiemelten is meg kell jeleníteni a tartozásokon felhalmozott (elhatárolt) kamatokat. Az elhatárolt kamatok szektorbontása meg kell hogy feleljen a kamatozó alap instrumentum szektorbontásának.

Source: https://magyarkozlony.hu/hivatalos-lapok/9e0f81f03d369e1ef882be34d9842cb333f2d001/dokumentumok/28468319804764c1293b5109bf4502dd28c98e2f/letoltes